Keskustelu:Myyrä (animaatiohahmo)

message: Lapsuuteni suosikkisarja, joka sattumoisin on nykyään myös lapseni suosikkisarja. (Ryhmä Haun jälkeen.) Olettaisin, että tämä kelpaa ainakin . Pituutta on paljon, mutta jotta artikkeli olisi Hyvä, tarvittaisiin ehkä enemmän leipätekstiä? Ja vielä yksi kysymys: pitäisiköhän tämä siirtää nimelle Myyrä (Krtek). Myyrästähän on tehty myös kirjoja, ja toisaalta Nalle Puhin myyrä on seikkaillut animaatioissa. --Miihkali (K • M) 18. syyskuuta 2021 kello 15.42 (EEST)
replies: text: Lähde on ilmeisesti väärässä, kun se puhuu kahdesta Kultaisesta leijonasta. Tuo on käsittääkseni Venetsian pääpalkinto, eikä muiden palkintojen nimi ole Kultainen leijona. Venetsian biennaalin arkistosivulla kerrotaan Myyrän voittaneen parhaan alle 7-vuotiaiden suunnatun opettavaisen elokuvan palkinnon . Myyrä oli kyllä mukana myös kilpasarjassa . --PtG (keskustelu) 18. syyskuuta 2021 kello 23.20 (EEST)
replies: text: : Itseänikin vähän epäilytti tuo väite, mutta en sitten vaivautunut perehtymään asiaan tarkemmin. Selvästikin olisi pitänyt. Kiitos korjauksesta! Poistin myös väitteen Myyrän avaruuslennosta, lähteessä taidettiinkin puhua pehmolelun avaruusmatkasta. Muistin virkistykseksi katsoin Myyrä ja raketti -elokuvan, ja siinähän Myyrä tosiaan tutustuu avaruusrakettiin, mutta ei pääse avaruuteen asti vaan tekee pakkolaskun autiosaarelle. --Miihkali (K • M) 19. syyskuuta 2021 kello 09.39 (EEST)

text: Tuossa mainitaan Myyrän puhuvan yksittäisiä sanoja; kuka oli ääninäyttelijä? Entä löytyisikö Myyrä-animaatioiden visuaalisesta tai teknisestä toteutuksesta mitään sanottavaa, niiden yleisilmehän on hyvin persoonallinen ja mieleenpainuva? --Risukarhi (keskustelu) 19. syyskuuta 2021 kello 15.48 (EEST)

text: Ei olennaista lupaavuuden kannalta, mutta tuosta huomiosta, että Myyrä-animaatiot eivät sisällä poliittisia kannanottoja, tulee mieleen Helsingin Sanomissa joitain vuosia sitten julkaistu kirjoitus, jossa joku arveli vuonna 1975 valmistuneen Myyrä ja maansiirtokone -lyhärin olleen vertauskuvallinen viittaus vuoden 1968 Tšekkoslovakian neuvostomiehitykseen ja siihen liittyneeseen passiiviseen vastarintaan (tšekit peukaloivat tienviittoja vaikeuttaakseen miehitysarmeijan liikkumista maassa, kun taas animaatiossa Myyrä pelastaa puutarhansa huijaamalla panssarivaunumaisen maansiirtokoneen kiertotielle). Onkohan tätä tulkintaa esitetty missään muualla? --Risukarhi (keskustelu) 19. syyskuuta 2021 kello 15.48 (EEST)
replies: text: : Myyrästä on olemassa ihan tieteellistä tutkimustakin. Voisin katsoa, jos löytyisi kiinnostavia artikkeleja lähteiksi. Ääninäyttelijästä (Milerin tyttäret) on nyt lisätty artikkeliin tieto. --Miihkali (K • M) 19. syyskuuta 2021 kello 19.00 (EEST)

text: Luin eikä huomauttamista. Kannatus lupaavaksi. --Höyhens (keskustelu) 18. lokakuuta 2021 kello 19.24 (EEST)

text: Mitähän Myyrälle kuuluu? Tekniikasta ja ilmeestä ei ole vielä mainintoja, mutta muutenhan tämä on varsin hyvä. --PtG (keskustelu) 29. lokakuuta 2021 kello 22.33 (EEST)
replies: text: : Panin jo aiemmin syrjään Palonkorven artikkelin Mole holes in the Iron Curtain, mutta siinä ei paljoakaan käsitelty niitä seikkoja, joita artikkeliin toivottiin lisää: visuaalista ilmettä ja muita teknisiä seikkoja. Laajensin nyt kuitenkin artikkelia hiukan em. artikkelin pohjalta. Hesarin arkistoihin en tällä hetkellä pääse käsiksi, joten Myyrä ja maansiirtokone -analyysin saa joku muu lisätä, jos kokee sen tarpeelliseksi. Minun puolestani artikkeli on valmis. --Miihkali (K • M) 30. lokakuuta 2021 kello 11.59 (EEST)
replies: text: ::Voin minäkin tätä lupaavaksi kannattaa jo nykyiselläkin sisällöllä. Ehkä hyvän tasolla voisi sitten olla animaatiopuolesta enemmän. Tuli muuten minulle yllätyksenä tuo, että Myyrä olisi miespuolinen ja Hiiri naispuolinen ja että hahmot olisivat jonkinlainen pariskunta. --Risukarhi (keskustelu) 31. lokakuuta 2021 kello 13.57 (EET)
replies: text: ::: Joo, täytyy myöntää että se yllätti minutkin. Vaikea näitä pikku eläimiä on mieltää seksuaalisiksi tai edes sukupuolittuneiksi olennoiksi. --Miihkali (K • M) 1. marraskuuta 2021 kello 21.17 (EET)
Lupaavaksi kannatusta. Arkistoidaan keskustelut, joista löytyy myös parannusehdotuksia. --PtG (keskustelu) 1. marraskuuta 2021 kello 23.48 (EET)
</div>
thread_title:  Laatuarviointi